Kui mina Timiga Munkácsy saali jõudsin, oli muuseumi peamine atraktsioon ehk Munkácsy Kristuse-triloogia kahele maalile kahanenud. Omanik oli triloogia esimese maali tagasi nõudnud. Säh sulle kooki moosiga. See-eest olid kaks alles jäänud osa, Ecce homo! ja Kolgata igati vaatamist väärt. Sama ei saa ma öelda kogu ülejäänud ekspositsiooni kohta, mis eksponeeris härraste Déride Aasia- (ja ühes saalis ka Egiptuse-)ihalust. Ma olen läbi ja läbi eurooplane.